মাল্টিপেক্সের টিকিট ২০০ টাকার বেশি নয়, প্রস্তাব মুখ্যমন্ত্রীর

কর্ণাটক: রাজ্যের সিনেমা হল থেকে মাল্টিপ্লেক্স, টিকিটের দাম রাখতে হবে সাধ্যের মধ্যে (Movie Ticket Price)। ২০০ টাকা দাম বেঁধে দেওয়ার প্রস্তাব কর্ণাটকের রাজ্য বাজেটে। সরকার জানিয়েছে, সিনেমা দেখার খরচ সকলের সাধ্যের মধ্যে আনতে এই সিদ্ধান্ত রাজ্য বাজেটে। প্রবীণ কংগ্রেস নেতা সিদ্দারামাইয়া বলেন,”মাইসোরে ৫০০ কোটি টাকা ব্যয়ে পিপিপি মডেলে একটি আন্তর্জাতিক স্তরের ফিল্ম সিটি গড়ে তোলার জন্য ১৫০ একর জমি তথ্য ও জনসংযোগ বিভাগে হস্তান্তর করা হয়েছে। খরচ হবে ৫০০ কোটি টাকা।”

আরও পড়ুন: ১০ জন স্ত্রীকে নিয়ে সংসার! ‘পাতিয়ালা পেগ’-এর আবিষ্কর্তা, জানুন না জানা রাজার গল্প

এদিন কর্ণাটক বিধানসভায় মুখ্যমন্ত্রী সিদ্দারামাইয়া ২০২৫-২৬ অর্থবর্ষের বাজেট পেশ করেন। তাতে পরিকাঠামো, ধর্মীয় বরাদ্দ এবং নারী উন্নয়নের পাশাপাশি আলাদা করে জোর দেওয়া হয়েছে সিনেমা শিল্পের প্রসারে। ১৬তম বাজেটে সিদ্দারামাইয়া আরও বলেন, কন্নড় সিনেমার জন্য একটি ওটিটি প্ল্যাটফর্ম তৈরি হবে।”

সম্প্রতি, রক্ষিত শেঠি এবং ঋষভ শেঠির মতো শীর্ষস্থানীয় কন্নড় অভিনেতা-প্রযোজক অভিযোগ করেছিলেন, তাঁরা কোনও বড় ওটিটি প্ল্যাটফর্ম পাচ্ছেন না। তারপরই এমন ঘোষণা করলেন কর্ণাটকের মুখ্যমন্ত্রী। এই প্রসঙ্গে তিনি বলেন, রাজ্যের সামাজিক ঐতিহাসিক এবং সাংস্কৃতিক মূল্যবোধ সংরক্ষণের জন্য ডিজিটাল এবং নন-ডিজিটাল উভয় ফর্ম্যাটেই কন্নড় চলচ্চিত্রের জন্য ৩ কোটি টাকা বরাদ্দ করা হয়েছে।

দেখুন আরও খবর: